የዓለም  የካርቦን ልቀት መጠን እየጨመረ መሆኑ ተገለጸ
የዓለም የካርቦን  የልቀት መጠን እየጨመረ መሆኑ  ተገለጸ ።                 የዓለም አሳሳቢ ፈተና እየሆነ ለመጣው የከባቢ አየር ንብረት ለውጥ መንስዔ የሆነው የካርቦን ልቀት መጠን ከመቀነስ ይልቅ የመጨመሩን ጎዳና እንደተያያዘው የሚያመላክቱ ጥናቶች እየወጡ ነው፡፡በውጤቱም የተለያዩ እንስሳት የመኖር ህልውና ፈተና ውስጥ ገብቷል፡፡ የጀርመኑ ባዮ አሲድ ፕሮጀክት ያካሄደው ጥናትም ይህን እውነታ የሚያጠናክር ነው፡፡ የካርቦን ልቀት መጠን መጨመር የውሃ አካላት እንስሳትን እንደሚጎዳ ጥናቱ አመላክቷል፡፡የውሃ አካላት በካርቦን ዳይ ኦክሳይድ መበረዝ በከባቢ አየር ንብረት ለውጥ፤ በባህር ዳርቻዎች በሚካሄዱ ሳይንሳዊ ሙከራዎችና በዓሳ ማጥመድ ሥራዎች ላይ ጉልህ አሉታዊ አስተዋፅኦ እንዳላቸው ጥናቱ ይጠቁማል፡፡በዓለም የኢንዱስትሪ አብዮት ተግባራዊ ከሆነበት ጊዜ አንስቶ የውሃ አካላት ሃይድሮጅን መጠን ከ8ነጥብ2 ወደ 8ነጥብ1 የወረደ ሲሆን ይህም የአሲድ መጠን ቀድሞ ከነበረበት ወደ 26 በመቶ ከፍ ብሏል ይላል ዘገባው፡፡ጥናቱን የመሩት ፕሮፌሰር አልፍ ሪብዜል በውሃ አካላት ላይ የሚደረግ የሰው ልጅ እንቅስቃሴ የውሃ ብዝሃ ህይወትን እየጎዳው ነው፡፡ አዲስ የተወለዱ የውሃ አካላት እንስሳት ተጠቂ መሆንም ችግሩን አሳሳቢ አድርጎታል ብለዋል፡፡የውሃ አካላቱ በቀጥታ ከካርቦን ዳይ ኦክሳይድ ባይገናኙም በምግብ ስርዓታቸው ውስጥ ስለሚያገኙት በህይወታቸው ላይ አሉታዊ ተጽዕኖ እያሳደረ ነው ብለዋል፡፡ ችግሩ በዚህ ከቀጠለም የውሃ አካላት ህይወት በጠቅላላ ሊጠፋ እንደሚችል ፕሮፌሰሩ አስጠንቅቀዋል፡፡ከዚህ ቀደም ተመሳሳይ ጥናት በሰሜናዊ ውቅያኖስ ባልቲክና አርክቲክ የውሃ አካላት የተካሄደ ሲሆን ፤ይህ ጥናት በቀጣይ ወር ከተለያዩ ሃገራት የተወከሉ 350 የውሃ አካል ተሞጋቾች በሚገኙበት ስብሰባ ላይ እንደሚቀርብ ተገልጿል፡፡የውሃ አካላት መበከል ተመራማሪ ዶክተር ካሮል ቱርሊ በበኩላቸው በውሃ አካላት የሚገኙ ከረቂቅ ነፍሳት እስከተለያዩ የዓሳ ዝርያዎች የሚደርስ ተጽዕኖ በግልጽ ያሳያል ብለን እናምናለን ብላለች፡፡የፊታችን ህዳር ወር በጀርመን በሚካሄደው የአየር ንብረት ለውጥ ስብሰባ ላይ ይህ የውሃ አካላት ስርዓተ ምህዳር ህይወት አጀንዳ ሆኖ እንደሚቀርብ ዘገባዉ አመልክቷል፡፡ ሁሉም ባለድርሻ አካላት ለጉዳዩ ትኩረት መስጠት እንዳለባቸው ቢቢሲ በዘገባው አመልክቷል፡፡